Ellingen ledet operasjonen mot fremmede ubåter i Skåneviksfjorden i 1983. Som kommandant på Akershus festning var han ansvarlig for den militære vakttjeneste ved Det kongelige slott, Bygdøy kongsgård og Skaugum og for parader i osloområdet ved statsbesøk. Også ansvaret for paradene ved Stortingets høytidelige åpning og oppløsning hører inn under kommandanten på Akershus festning.